CELEX: 62018TN0702
Language: hr
Date: 2018-11-26 00:00:00
Title: Predmet T-702/18: Tužba podnesena 26. studenoga 2018. – Durand i drugi protiv Parlamenta

18.2.2019   
            
            
               HR
            
            
               Službeni list Europske unije
            
            
               C 65/40
            
         
      Tužba podnesena 26. studenoga 2018. – Durand i drugi protiv Parlamenta
      (Predmet T-702/18)
      (2019/C 65/51)
      Jezik postupka: engleski
      
         Stranke
      
      
         Tužitelji: Pascal Durand (Pariz, Francuska) i sedmero drugih tužitelja (zastupnici: O. Brouwer i E. Raedts, odvjetnici)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  utvrdi da Parlament nije ispunio obveze iz članka 226. stavka 1. Ugovora o funkcioniranju Europske unije i članka 198. stavka 4. Poslovnika Europskog parlamenta, jer Konferencija predsjednika nije podnijela plenarnoj sjednici Europskog parlamenta prijedlog za osnivanje istražnog odbora;
               
            
                  —
               
               
                  podredno, u slučaju da Opći sud smatra da pismo predsjednika Parlamenta od 21. rujna 2018. sadržava nedvosmisleno i konačno stajalište kojim se okončava propuštanje, poništi odluku sadržanu u dopisu od 21. rujna 2018. o odbijanju podnošenja plenarnoj sjednici Europskog parlamenta prijedloga za osnivanje istražnog odbora;
               
            
                  —
               
               
                  naloži Parlamentu snošenje troškova postupka, uključujući troškove možebitnih intervenijenata.
               
            
         Tužbeni razlozi i glavni argumenti
      
      U prilog tužbi, tužitelji tvrde da je Konferencija predsjednika Parlamenta, u skladu s člankom 198. stavkom 4. Poslovnika Europskog parlamenta i člankom 226. Ugovora o funkcioniranju Europske unije, trebala formulirati i uputiti plenarnoj sjednici Europskog parlamenta prijedlog za osnivanje istražnog odbora u svezi s dobrobiti životinja tijekom prijevoza, na zahtjev 223 zastupnika Europskog parlamenta. Odluka kojom se to odbija predstavljala bi povredu tih članaka.